Ringuvėnų tiltas

Ringuvėnų tiltas' – tiltas per Ringuvą kelyje , už 0,8 km į rytus nuo santakos su Venta, 2 km į šiaurę nuo Kuršėnų priemiesčio. Šiuo vardu vadinami du, vienas šalia kito stovintys kelių tiltai. Naujuoju gelžbetoniniu tiltu vyksta transporto eismas. Nuo jo link žemupio per 25 m nutolęs senasis, akmenimis grįstas statinys, kuris naudojamas kaip pažintinis objektas, pakelės sustojimo vieta.Lankytinos vietos. Tiltas per Ringuvos upę siauliurajonas.ltRinguvos tiltas žemėlapyje google.com/maps

 Istorija 

1930 m. pastatytas senasis tiltas Kuršėnų–Mažeikių kelyje. Apie 1970 m. šio tilto pašonėje ištiesinus kelią, pastatytas naujas gelžbetoninis tiltas per Ringuvą.Kelininkai prikėlė užmirštą tiltą skrastas.lt 2011-08-23  Automobiliai ėmė riedėti naujuoju keliu, o senoji atkarpa su tiltu nebeteko savo paskirties. Per kelis dešimtmečius nebeeksploatuojamas tiltas apaugo krūmais, dėl visokeriopo susidėvėjimo buvo užmirštas.

Vieną seniausių tiltų Šiaulių apskrityje 2011 m. rekonstravo valstybinė įmonė „Šiaulių regiono keliai“. Stipriai laiko paveiktas tiltas antram gyvenimui prikeltas, stengiantis išlaikyti jo autentiškumą. Kelininkai sutvirtino tilto konstrukcijas, atstatė ištrupėjusį betoną, specialia technologija užtaisė armatūrą. Iš gretimų karjerų parsivežtais akmenimis atnaujinta akmenimis grįsta tilto danga. Kartu jais pagražinta ir poilsio aikštelė: sulipdyti akmeninis stalas, krėslai, židinys. Atsižvelgus į tai, kad senasis tiltas per upę niekur nebevedė (kitame upės krante buvęs kelias apaugo krūmais), jo gale užritintas stambus akmuo, pastatyta tvorelė. Ant rekonstruoto senojo tilto šono palikta išraižyta jo statybos data: 1930-ieji.

Tiltas rėminis-gembinis, jo perdanga – briaunotoji monolitinė plokštė su laikančiosiomis išilginėmis sijomis, atremtomis į stačiakampio skerspjūvio kolonines atramas. Tilto ilgis apie 20 m.

 Literatūra 

 Petras Kaminskas. Įvairūs tiltai, tuneliai, keltai Lietuvoje, 1903–1945''.  Spaudos praktika, 2021 m.Katalogas apie Lietuvos tiltus, tunelius ir keltus skrastas.lt

 Šaltiniai 

Kategorija:Kuršėnai
Kategorija:Šiaulių rajono tiltai